Përvjetori i sulmeve terroriste shoqërohet me thirrje për unitet kombëtar
Anketat: Pjesa më e madhe e amerikanëve mendojnë se vendi po ecën në drejtim të gabuar
Mijëra motoçiklistë mblidhen në Virxhinia për një traditë të përvitshme – një demonstrim në nder të atyre që humbën jetën në sulmet terroriste dhe policëve e zjarrfikësve që ishin në detyrë në përgjigje të sulmeve. Ndër ata që marrin pjesë është Derek Spekter, zjarrfikës në Arlington të Virxhinias. Ai ishte ndër të parët që shkuan në Pentagon pas sulmit terrorist. Në kuadër të demonstrimit përkujtimor, ai ndihmoi për të ngritur Flamurin e Patriotizmit. Ky flamur është përcjellë në të 50 shtetet për të nderuar ata që humbën jetën më 11 shtator 2001, si dhe trupat që shërbyen në Afganistan dhe Irak. Këto përpjekje të popullatërs së thjeshtë për të krijuar unitet kombëtar bëhen në momentin e duhur, thotë analisti dhe specialisti i anketave politike Mark Pen: Përçarjet lidhur me luftën dhe masat e sigurisë në vend kanë shkaktuar dëme, thotë Kliford Mej i Fondacionit për Mbrojtjen e Demokracisë: Por anketuesi Mark Pen thotë se amerikanët janë shpesh herët më të bashkuar se duken: Ky unitet duket qartë në demonstrimin me motoçikleta. Në të merr pjesë edhe zjarrfikësi në pension, Xho Torilo, i cili shpëtoi pasi u nxorr nga rrënojat e kullave binjake më 11 shtator 2001. Në Virxhinia, me ngritjen e flamurit, kujtime të dhimbshme ringjallen, të shoqëruara me një betim solemn për të mos harruar kurrë atë ditë dhe ato ngjarje historike.